Referat fra Generalforsamling Virum haveby - 21/2/2023

1. Valg af ordstyrer
	1. Carsten
2. Valg af referent; Martin Kronborg
3. Formandens beretning
	1. Vedlægges i bilag 1
	2. Der stilles spørgsmål til hvad tidslinjen er for at få portalen op at køre; Formanden svarer at den burde være oppe og køre senest inden næste generalforsamling.
4. Orienteringer
	1. Fremlæggelse af havelauget
	2. Hanne beretter om havelaugets arbejde; det har taget tid at få tilbud fra de udvalgte anlægsgartnere der er blevet bedt om at afgive tilbud. Der er blevet bedt om at give tilbud på at beholde de træer der pt. står i fælleshaverne, men plante nye træer (18 stk) der kan overtage når de gamle ikke kan mere. Det kræver større træer, som kræver meget vand for at få ordentligt fat. Flere løsninger foreslås, og det kræver et selvstændigt møde mellem havelauget og bestyrelsen før der træffes en beslutning. Herudover ny hæk udvalgte steder. Herudover anbefales det at etablere et legepladsudvalg der selvstændigt kan lægge en plan for renovering af legepladserne.

Der er også blevet talt med træmand om elmetræet ved Uglevangen, som foreslår man beskærer toppen.
Ift. vilde haver foreslås det at se på hvilken type græssorter der anvendes, for at mindske risikoen for udvikling af allergi.

1. Regnskab for sidste regnskabsår & budget for kommende regnskabsår
2. Indkomne forslag
	1. Aftale om vintervedligeholdelse af private fællesveje
	2. Aftale om vedligeholdelse af private fællesveje
3. Fastsættelse af kontingent
	1. Forslag; uændret 1300 kr. pr. husstand
4. Valg til bestyrelsen
5. Eventuelt

Bilag:

1. Formandens beretning

**Formandens beretning 2023**

Kære alle sammen

Velkommen til 2023s ordinære generalforsamling. Denne gang i lidt uvante, men stadig hyggelige omgivelser. Det er dog bedre end at dele kirkesalen med herrekoret.

Vi har indkaldt til en lidt tidligere generalforsamling, end det hidtil har været tilfældet. Det skyldes, som det fremgår af indkaldelsen, at vi skal søge generalforsamlingen om en tilkendegivelse af, om vi bør tilslutte os LTK vej vedligeholdelsesaftale når kommunen igen overtager størstedelen af de private fællesveje pr. 01.04.23. Dette bliver behandlet i et særskilt punkt senere på dagsordenen.

Igen har det været et begivenhedsrigt år, og der er sket en del i vores forening.

* Selvom der ikke har været konkrete hussalg, så er der stadig et par huse til salg.
* Vi skal genoverdrage Bredesvinget og Fyrrevangen som privat fællesvej til LTK
* Der blev sidste år nedsat et havelaug, som har indhentet flere tilbud på hvordan vi kan “successionsplanlægge” vores arv i form af æbletræer mv.
* Der er blevet gennemført de sædvanlige sociale aktiviteter, senest har vi igen haft en meget velbesøgt fastelavn.
* Vild have konceptet blev videreført på fællesområdet ved Uglevangen
* Vi har skudt vores portal igang, omend der er et stykke vej til at det bliver rigtig godt…

På den kedelige side, så har verden budt på en krig i Europa, da Rusland gik ind i Ukraine. Dette har særligt optaget et par af foreningens medlemmer, nemlig Hanne på Bredevej 29 og Birgitte på Bredesvinget 26 som har lagt meget tid og mange kræfter i hjælpearbejdet til krigens ofre!

Da de fleste huse er opvarmet med gas, har det naturligvis været varmt emne at tale om fjernvarme. Ifølge vestforbrændingens plan, så står vores område til at få udlagt fjernvarme i 2027. Om man kan/vil vente på det, er naturligvis op til den enkelte husstand, samt om der er reelle alternativer.

**Bestyrelsens arbejde**

Vi som bestyrelse har fortsat arbejdet for at have en sund og veldrevet forening. Sund og veldrevet i forhold til økonomi, som Søren tager sig af. Sund og veldrevet i forhold til sociale aktiviteter, som vi i stigende grad har fået forankret hos flere af foreningens medlemmer.

Vi har en god økonomi, og vi har for mange penge stående på kontoen, til at de skal blive stående der - de bliver kun mindre værd. Derfor har vi brugt en del tid på at finde ud af, hvordan vi får mest ud af dem. Havelauget har som beskrevet fået en del tilbud hjem, og vi har også forhørt os i forhold til forbedringer af legepladserne.

**Fremtiden**

Som det fremgår af indkaldelsen, så ønsker det meste af bestyrelsen at genopstille igen. Det gør vi for at fortsætte vores arbejde, fordi vi godt kan lide hinandens selskab og fordi vi godt vil gøre endnu mere.

Jesper og undertegnede deltog i et dialogmøde med Borgmesteren i efteråret, og her kom der er en masse spændende ting på banen. Bl.a. fjernvarme, tryghedsvandringer, parkeringsregler, hastighedsreguleringer mv.

Der blev også diskuteret lokalplaner. Jeg nævnte sidste år, at vi ønskede som bestyrelse at kigge ind hvordan vi kunne arbejde med grønne tiltag, i forhold til vores boliger. Da mange af de oplagte muligheder er begrænset af vores lokalplan, var det tanken at kigge på denne. Efter at dette punkt over en bred kam blev adresseret på mødet med Borgmesteren, har vi valgt at vente en smule, da kommunen vil komme med en række tiltag til lokalplaner generelt i kommunen, samt kommentere på de enkelte, herunder vores. Tidslinjen for dette arbejde er dog midlertidigt ukendt. Dog ville det være fjollet at bruge penge eller tid på at undersøge disse forhold, når kyndige mennesker har tænkt sig at udføre arbejdet for os.

De andre forhold fra dette udmærkede møde, blev beskrevet i det nyhedsbrev, der blev rundsendt omkring nytår.

Vi vil gerne arbejde videre med vores portal, der desværre ikke er kommet så godt fra land, som håbet. Der er stadig en masse medlemmer, der mangler at registrere sig i systemet. Men det fungerer ikke optimalt, da mange har oplevet udfordringer med at logge på mv. Hvis det ikke bliver bedre (hvilket de har lovet det gør), så vil vi overveje, om det er det rigtige for os. Det ændrer ikke på, at vi fra bestyrelsens side mener det er det rigtige at have, dog er vi ikke sikre på at vi har tilmeldt os det rigtige for os.

Under evt. vil vi gerne høre jer, om der er stemning for at der gøres mere ud af foreningens sommerfest, som de sidste par år har været en komsammen. Det vil vi gerne bakke op om, men kunne også godt tænke os at høre om der kunne være nogen, der kunne tænke sig at være med i en festkomite.

Slutteligt vil jeg sige tak for fremmødet i dag, selvom det ligger lidt længere væk end normalt.